Laidoneri järgi ei tohtinud unustada seda, et maastik nii Narva kui ka  Petseri rindel oli tankitõrje organiseerimiseks küllalt soodne: väeosad pidid vaid hästi oma maastikku tundma ja oskama seda tanki­de vastu ära kasutada. Tuli siiski arvestada aastaaegade vaheldumisega. Seoses sõjaliste manöövritega rõhutas Laidoner ikka ja jälle peale­tungi tähtsust: "Mitte passiivne kaitse, vaid aktiivne pealetung otsus­tab sõja ka meie oludes. Kaitse ja pealetung peavad alati käima käsi­käes ning viimane peab olema ka meie sõjaväe peaülesanne." (265)